Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: értékesítésérõl szóló 1995. évi XXXIX. törvény módosítása
Paragraph Index: 700

91. § (1) Az állam tulajdonában lévõ vállalkozói vagyon értékesítésérõl szóló — módosított — 1995. évi XXXIX. törvény (a továbbiakban: Priv. tv.) 3. §-ának (2) bekezdése helyébe a következõ rendelkezés lép: „(2) Az ÁPV Rt. köteles az értékesítésre kerülõ vagyonról hiteles, a legfontosabb információkat tartalmazó — a számviteli elõírásokkal összhangban álló — nyilvántartást vezetni. A nyilvántartásnak tartalmaznia kell a társaságok cégbírósági nyilvántartásának megfelelõ cégkivonatait, legutóbbi letétbe helyezett mérlegét, valamint az ÁPV Rt. versenyeztetési szabályzatában meghatározott egyéb alapvetõ adatokat. A nyilvántartást bárki megtekintheti, azt az ÁPV Rt. köteles a saját honlapján közzétenni.”

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes